[{"text_idx": "#000001", "text": "\u201cKohanemise meistriklass\u201d avab erakordse inimese eluka\u0308igu."}, {"text_idx": "#000002", "text": "Ju\u0308ri Lehtmets on mees, kes hoolimata raskele puudele on eluro\u0303o\u0303mus ja aktiivne u\u0308hiskonna liige. Tal on Duchenne\u2019i lihasdu\u0308stroofia, mis toob kaasa lihaste no\u0303rgenemise aasta aastalt. Tema keha ei toimi. Sa\u0308ilinud on vaid vaevaline so\u0303rmede liigutamine."}, {"text_idx": "#000003", "text": "Arstide prognooside kiuste on ta elanud u\u0308le kolmeku\u0308mne sisuka eluaasta, trotsides iga tund oma fu\u0308u\u0308silist piiratust. Tema lugu inspireerib ko\u0303iki inimesi na\u0308gema raskustes vo\u0303imalusi, mitte takistusi."}, {"text_idx": "#000004", "text": "Raamat on ka omamoodi kroonika, mis kajastab puuetega inimeste olukorda taasiseseisvumise algusest ta\u0308naseni. Autor esitab ka selged ettepanekud, kuidas kaasata paremini puuetega inimesi meie argipa\u0308eva tegemistesse."}, {"text_idx": "#000005", "text": "Ju\u0308ri Lehtmetsa elulooraamatus kohtuvad kolm mo\u0303o\u0303det/dimensiooni.Jutustaja isiklik ja harukordne lugu elujaatusest, igapa\u0308evasest eneseu\u0308letusest ja usust helgemasse homsesse. Selle ko\u0303rvalt on raamat omamoodi kroonika, mis kajastab puuetega inimeste olukorda taasiseseisvumise algusest ta\u0308naseni. Viimaks teeb autor selged ettepanekud, kuidas kaasata paremini puuetega inimesi meie argipa\u0308eva tegemistesse."}, {"text_idx": "#000006", "text": "Lisaks po\u0303hikangelasele ra\u0308a\u0308givad Ju\u0308ri loos kaasa mitmed tema eluteel olulist rolli ma\u0308nginud inimesed. Teiste seas poliitik ja o\u0303ppejo\u0303ud Ju\u0308ri Ratas, telena\u0308gu Margus Saar, perekond."}, {"text_idx": "#000007", "text": "Mul on Duchenne\u2019i lihasdu\u0308stroofia. Mu lihased no\u0303rgenevad aasta aastalt, mu keha ei toimi. Sa\u0308ilinud on vaid vaevaline so\u0303rmede liigutamine. Kui teistel inimestel hakkab ta\u0308naval ko\u0303ndides jahe, suruvad nad ka\u0308ed taskusse. Minu ka\u0308ed justkui hanguvad ja ratastooli juhtimispuldi kasutamine muutub pa\u0308ris vo\u0303imatuks. Mu kopsulihased on nii no\u0303rgad, et vajan pidevalt hingamismasinat. Pa\u0308eval olen justkui o\u0303hupiipu popsutav kuninga kass, o\u0308o\u0308sel maskis puhisev Dark Wader. Arstide prognooside kiuste olen ma elanud u\u0308le kolmeku\u0308mne sisuka eluaasta, trotsides iga tund oma fu\u0308u\u0308silist piiratust. Olen poliitiline aktivist, invasportlane, liikumispuuetega inimeste eestseisja Eestis. Vo\u0303tke mind kui katkise kaanega raamatut, mille sisu selle pa\u0308rast kehvem pole. Soovin oma looga inspireerida ko\u0303iki inimesi na\u0308gema raskustes vo\u0303imalusi, mitte takistusi."}]